Referat fra FAU-møte 25.11.20

Tilstede digitalt på Meet:

* Jannicke Bjerke Falch, leder (1.trinn)
* Stian Nordstrøm (1. trinn)
* Synnøve Loftheim (2.trinn)
* Lars Aarsland (2.trinn)
* Hilde Gjelberg (3.trinn)
* Torunn Myhre (3.trinn)
* Siren Halvorsen (4.trinn)
* Katrine Nybakk (5. trinn)
* Grethe Teigen (6.trinn)
* Berit Kvinge (7.trinn)
* Målfrid Gunvordal (7. trinn)
* Ingvild Moen, rektor

**Ingvild informerer:**

**Økonomi:**

Ligger godt an til budsjett. Det er gjort noen innkjøp:

* Bestilt nye sykkelstativ.
* Bestilt en hytte med låsbar dør, som skal settes opp ved bålplass på uteareal nede. Hytten skal monteres/settes opp av lærere og elever på mellomtrinnet. Hytten kan romme 30 personer, og kan benyttes i uteundervisning og av SFO.
* Kjøpt nye pulter, stoler og baller.
* Bestilt nye Chromebooks (til 5.trinn), samt generell oppgradering av skolens IT-utstyr.

**Smittevern:**

Smørås skole er p.t. på gult nivå/gult lys. Dette innebærer bl.a. at skolen fortsatt holder «lukkede dører», og opprettholder kohorter og oppdelte uteareal for elevene. Skolen har kun hatt ett smittetilfelle, med karantene for 6.trinn, for noen uker siden.

**Juleavslutning:**

Juleavslutning i regi av skolen for elever og foreldre utgår. Juleavslutning kan kun skje klassevis for elever i skoletid. Skolens lokaler kan heller ikke lånes av utenforstående så lenge vi er på gult nivå.

**Juleaktiviteter på skolen:**

Juleverksted vil gjennomføres, men i hver kohort sitt klasserom, i stedet for i fellesareal som tidligere. Ledelsen vil gå rundt til alle klasser og dele ut grøt og saft.

Det vil bli arrangert klassevis bakedag i skolekjøkkenet.

Juletre vil settes opp på skoleplassen, og juletregang vil foregå klassevis.

Elevrådet vil dele ut pepperkaker og gløgg ute.

Det blir sendt ut et julebrev til alle foreldre ila. den nærmeste tiden.

**Etter en diskusjon i FAU og med rektor, har FAU sammen med ledelsen bestemt det i år ikke vil bli arrangert julegudstjeneste i Skjold kirke for Smørås skole, av smittevernhensyn.**

**Jannicke informerer:**

Alle FAU representanter har tidligere vært registrert i Brønnøysundregisteret. Dette er praktisk tungvint, og det er nå kommet forslag om at kun 3 representanter registreres.

Vi velger å registrere Jannicke (leder), Torunn (nestleder) og Berit (økonomiansvarlig).

Apeltunveien, ref. forrige FAU-møte:

Flere reagerer på dårlig belysning, dårlig merking av fotgjengeroverganger og mangel på fartsdumper.

Det registreres at saken er aktuell også i andre forum (Velforeninger, andre skoler etc).

Det oppfordres til synliggjøring av saken, og en generell oppmuntring til å melde inn klage til fylkeskommunen.

Eventuelt:

Smøråsspretten. Vi håper på å få gjennomført denne til våren, i regi av 6. trinn. Foreløpig dato er satt til 18.04.21. Kommer tilbake til saken på senere møte.

Neste møte:

19.01.21 kl 18-20. Forhåpentligvis på skolen.

Referent: Grethe Bakken